Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: álló lakások bérletéről szóló 17/1994. (IX. 29.) IM rendelet
Paragraph Index: 107

2. § A COTIF 20. Cikke 1. §-ának rendelkezései szerint a jelen Jegyzőkönyvet meg kell erősíteni, jóvá kell hagyni vagy el kell fogadni; a megerősítésről, az elfogadásról vagy a jóváhagyásról szóló okmányt a lehető leghamarabb letétbe kell helyezni a Letéteményes Kormánynál. V. CIKK Hatálybalépés A jelen jegyzőkönyvbe foglalt határozatok az azon hónapot követő 12. hónap első napján lépnek hatályba, amelyben a Letéteményes Kormány értesítette a Tagállamokat a COTIF 20. Cikk 2. § feltételeit teljesítő okmány letétbe helyezéséről. VI. CIKK Csatlakozás Azok az államok, amelyek az OTIF második Közgyűlésére meghívást kaptak, és a jelen Jegyzőkönyvet a IV. CIKK 1. §-ban megszabott határidőn belül nem írták alá, ahhoz a csatlakozási okmánynak a Letéteményes Kormánynál történő letétbe helyezésével csatlakozhatnak. VII. CIKK Kapcsolat a COTIF és a Jegyzőkönyv között Csak a COTIF tagállamai lehetnek e Jegyzőkönyv szerződő felei. VIII. CIKK A Jegyzőkönyv szövege A jelen Jegyzőkönyvet francia nyelven szövegezték és írták alá. A francia szöveghez német, angol, arab, olasz és holland nyelvű fordításokat mellékelnek. Kizárólag a francia szöveg hiteles. Ennek hiteléül a Kormányaik által meghatalmazott alulírottak a jelen Jegyzőkönyvet aláírták. Készült Bernben, ezerkilencszázkilencven december huszadikán, egyetlen eredeti példányban, francia nyelven, amelyet a Svájci Államszövetség levéltárában helyeznek letétbe. Mindegyik szerződő Állam egy hiteles másolatot kap.”

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes